laion/Wikipedia-Exotic huggingface dataset:
אמיל וייל

אמיל וייל (בהונגרית: Weil Emil;‏ דומבג'האז, 19 בפברואר 1897 – בודפשט, 2 בנובמבר 1954) היה רופא יהודי-הונגרי, זוכה פרס קושוט (הפרס הממלכתי הגבוה בהונגריה, מקביל לפרס ישראל), פרופסור באוניברסיטה, חבר באספה הלאומית ההונגרית (חבר פרלמנט), שגריר הונגריה בארצות הברית. אמיל וייל נולד במשפחה יהודית כבנם של איז'ו וייל, רופא, ושל אירמה מרקוביץ'. הוא השלים את לימודי הרפואה שלו באוניברסיטת ארז'בט בפץ' ב-1924, לאחר שירותו הצבאי במלחמת העולם הראשונה. הוא החל את הקריירה הרפואית שלו כרופא רנטגנולוג-רדיולוג בבית החולים היהודי ברחוב סאבולץ' (כיום שמו המרכז הרפואי הלאומי) של הקהילה היהודית של פשט. וייל הצטרף לתנועת הפועלים משנת 1928. הוא היה ממייסדי קבוצת הרפואה הסוציאל-דמוקרטית. בתוך הקבוצה, יחד עם שאנדור שנשטיין ופרנץ יאן, הם היוו את האגף הקומוניסטי של הקבוצה. הוא הצטרף למפלגת הקומוניסטים של הונגריה (KMP) ב-1931. משנת 1932, הוא היה רופא הרנטגן הראשי של בית החולים התעשייתי של תשלובת הפלדה והמתכת מנפרד וייס בצ'פל (בבעלות הברון מנפרד וייס, האיש העשיר והיהודי העשיר בממלכת הונגריה). ב-1936 הוא נידון ל-10 שנות מאסר בגין התארגנות קומוניסטית. (בתוך המפלגה הוא ניהל את המנגנון ואת קשרי העיתונות). הוא בילה יותר מ-9 שנים בבית סוהר. הוא שוחרר בסתיו 1944 וירד למחתרת. לאחר מלחמת העולם השנייה השתתף בהקמת "האיגוד המקצועי לבריאות רפואית". הוא החיה את העיתונות הרפואית ודגל בהקמת איגוד מקצועי משותף של רופאים ועובדי בריאות, ולאחר מכן הפך למזכיר הכללי של האיגוד המקצועי. וייל היה נשיא המועצה למדעי הבריאות וחבר פרלמנט. הוא השתתף בארגון מניעת מגפות בבודפשט, וכן בעבודתה של מועצת הבריאות המיוחדת ולאחר מכן המועצה הלאומית לבריאות הציבור. וייל לקח על עצמו תפקיד חשוב במה שנקרא ארגון מחדש סוציאליסטי של מגזר הבריאות ובהכשרה האידאולוגית של העובדים בשטח. בין 1951 לבין 1953 היה שגריר הרפובליקה העממית ההונגרית בוושינגטון. עם חזרתו מוושינגטון ב-1953 קיבל תואר פרופסור באוניברסיטת זמלווייס. באוגוסט 1953 הוקמה המחלקה לבריאות, שעל ניהולו הופקד אמיל וייל, תחילה בדרגת ראש מחלקה כפרופסור חבר, לאחר מכן ב-23 ביוני 1954 מונה כפרופסור מן המניין. וייל מת זמן קצר לאחר מכן (בנובמבר). אשתו הייתה ד"ר ז'וז'אנה לייכנר. עיטור מסדר ההצטיינות ההונגרי דרג כסף (1947) זר הכסף של נשיא הרפובליקה (1948) פרס קושוט (1949) על שמו נקרא בית החולים ברחוב אוז'וקי בין 1967 ל-1991 ברובע 14 של בודפשט. מדליית הזיכרון של אמיל וייל נוסדה לכבודו. אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001. Magyar életrajzi lexikon II. (לקסיקון ביוגרפי הונגרי, עורכת ראשית אגנש קניירש). Új magyar életrajzi lexikon VI. (Z–Z). (לקסיקון ביוגרפי חדש מסת"ב 963-547-414-8) אמיל וייל באתר אוניברסיטת זמלוויס :baratikor.semmelweis.hu זולטאן סאבו: אמיל וייל (שבועון רפואי, מס' 46, 1954) פאל גגשי קיש : אמיל וייל (שבועון רפואי. 1954. 46) אישטוואן שימוניץ': אמיל וייל (שבועון רפואי. 1954. 46) אמיל וייל (MTA Department of Biol. and Medical Science Commun. 1956. No. 1 - 3) אוסקר רושטאש: אודות אמיל וייל ב-10 שנים למותו. (שבועון רפואי. 1964. מס' 44) Több helyen tévesen Dombegyháza "Halotti bejegyzése a Budapest XII. kerületi állami halotti akv. 1569/1954. folyószáma alatt". נבדק ב-2021-01-05.
Timeless (אלבום של מייגן טריינור)

Timeless (בעברית: עַל-זְמַנִּי) הוא אלבום האולפן השישי של הזמרת-יוצרת האמריקאית מייגן טריינור. האלבום יצא לאור ב-7 ביוני 2024, באמצעות חברת התקליטים אפיק רקורדס. מתוך האלבום יצא לאור הסינגל "Been Like This", ביחד עם טי-פיין. על מנת לקדם את האלבום, טריינור צפויה לצאת לסיבוב הופעות, "The Timeless Tour", אשר יהיה סיבוב ההופעות הראשון שלה מאז 2016. במרץ 2023, אירחה טריינור את המפיק המוזיקלי ג'יאן סטון בפודקאסט, והודיעה כי נשאר לה ליצור עוד אלבום אחד אחרון בחוזה שלה עם חברת התקליטים אפיק רקורדס. בנוסף, סיפרה טריינור שהיא התעניינה להקליט לאלבום מספר שירים בסוגת מוזיקת קאנטרי. ביום הולדתה ה-30, טריינור וטי-פיין דנו על שיתוף פעולה עתידי. ב-14 במרץ 2024, הכריזה טריינור על צאת אלבום האולפן השישי שלה, Timeless. במקביל להכרזה חשפה את עטיפת האלבום. ב-14 במרץ 2024, יצא לאור "Been Like This", ביחד עם טי-פיין כסינגל המוביל של האלבום. האלבום עצמו צפויים להתארח האומנים נטשה בדינגפילד, אולסון, פול ראסל ואחיה של טריינור, ראיין. במקביל לקידום האלבום טריינור צפויה לצאת לסיבוב הופעות, "The Timeless Tour", זהו יהיה סיבוב ההופעות הראשון שלה מאז 2016. מסמל מפיק ווקאלי מסמל מפיק נוסף Trainor, Meghan (29 במרץ 2023). Workin' on It Ft. Gian Stone. Event occurs at 3:19. ארכיון מ-31 במרץ 2023. נבדק ב-26 באפריל 2023 – via YouTube. {{cite AV media}}: (עזרה) Lambe, Stacy (ספטמבר 10, 2014). "Meghan Trainor Is 'All About that Bass,' T-Pain & Drunk Texting". Out. ארכיון מ-דצמבר 16, 2014. נבדק ב-דצמבר 26, 2014. Trainor, Meghan (4 בינואר 2024). Workin' on Meghan's Birthday. ארכיון מ-8 במרץ 2024. נבדק ב-14 במרץ 2024 – via YouTube. {{cite AV media}}: (עזרה) Aniftos, Rania. "Chris Olsen on Taylor Swift's Upcoming Album The Tortured Poets Department, Teases New Meghan Trainor Music & More". Billboard. ארכיון מ-13 במרץ 2024. נבדק ב-14 במרץ 2024. {{cite journal}}: (עזרה) Dailey, Hannah (14 במרץ 2024). "Meghan Trainor Announces New Album Timeless & North American Tour". Billboard. ארכיון מ-14 במרץ 2024. נבדק ב-14 במרץ 2024. {{cite journal}}: (עזרה) "Meghan Trainor on Instagram". Instagram. נבדק ב-6 במרץ 2023. {{cite web}}: (עזרה) Mier, Tomás (14 במרץ 2024). "Meghan Trainor Announces Timeless Album and First Tour in 7 Years". Rolling Stone. ארכיון מ-14 במרץ 2024. נבדק ב-14 במרץ 2024. {{cite web}}: (עזרה) Irvin, Jack (14 במרץ 2024). "Meghan Trainor Announces New Album Timeless and Tour with Natasha Bedingfield, Chris Olsen and More". People. ארכיון מ-14 במרץ 2024. נבדק ב-14 במרץ 2024. {{cite web}}: (עזרה) ARIA Top 50 Albums, ARIA, ‏17 ביוני 2024 "Timeless — Meghan Trainor". Meghan Trainor. ארכיון מ-13 במרץ 2024. נבדק ב-14 במרץ 2024. {{cite web}}: (עזרה)
מגנה ליקסת-סקוגמן

מגנה ליקסת-סקוגמן (בשוודית: Magna Lykseth-Skogman;‏ 6 בפברואר 1874 – 13 בנובמבר 1949) הייתה זמרת אופרה שוודית ילידת נורווגיה. ליקסת-סקוגמן נולדה בשטח עליו נמצאת כיום העיר אוסלו בפברואר 1874. היא עברה לסטוקהולם ב-1894, שם למדה בקולג' המלכותי למוזיקה (אנ'). היא למדה גם בגרמניה וצברה ניסיון בפסטיבל ביירוית. בשנים 1901 עד 1910 הייתה נשואה לסוחר הנורווגי אולאב שג'רבן ומ-1911 לברון השוודי קרל סקוגמן. ב-1898 ערכה את הופעת הבכורה שלה בקונצרט לפני שיצאה לסיבוב הופעות בשוודיה עם להקת האופרה של אוסקר לומברג, שבה שימשה במספר תפקידים. ב-1901 הופיעה לראשונה באופרה המלכותית השוודית. במהלך התקשרותה עם האופרה המלכותית שנמשכה עד 1918 היא זכתה להצלחה רבה. בשל הרפרטואר הנרחב שלה, היא הפכה לפופולרית ביותר בשוודיה. קולה רחב היריעה והופעות הבמה שלה תרמו להצלחתה באופרה האיטלקית. בין תפקידיה הרבים היו הרוזנת ב"נישואי פיגארו" של מוצרט, ליאונורה ב"פידליו" של בטהובן ומיקה ב"כרמן" של ביזה. היא נפטרה בסטוקהולם בנובמבר 1949. מדיה וקבצים בנושא מגנה ליקסת-סקוגמן בוויקישיתוף מגנה ליקסת-סקוגמן, באתר MusicBrainz (באנגלית) מגנה ליקסת-סקוגמן, באתר Discogs (באנגלית) 153 (Svenska män och kvinnor : biografisk uppslagsbok / 5. Lindorm-O) Karl-Josef Kutsch, Leo Riemens, Großes Sängerlexikon, Walter de Gruyter, ISBN 978-3-598-44088-5 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מגנה ליקסת-סקוגמן".
כולנגיוגרפיה

כּוֹלַנְגִיוגרפיה (באנגלית: Cholangiography) היא הדמיה של צינור המרה (המכונה גם עץ המרה) על ידי קרני רנטגן והזרקת חומר ניגוד. ישנם לפחות ארבעה סוגים של כולנגיוגרפיה (המקובלות יותר): Percutaneous transhepatic cholangiography (PTC): טכניקה רדיולוגית המשמשת כדי להמחיש את האנטומיה של דרכי המרה. חומר ניגוד מוזרק לצינור מרה בכבד ולאחר מכן מבצעים צילומי רנטגן. בדיקת כבד ודרכי מרה זו באמצעות צילומי רנטגן מושגת על ידי החדרת מחט דקה לכבד הנושאת חומר ניגוד כדי לעזור לראות חסימה בכבד ובדרכי המרה. Endoscopic retrograde cholangiopancreatography (ERCP): היא טכניקה המשלבת שימוש באנדוסקופיה ופלואורוסקופיה לאבחון וטיפול בבעיות מסוימות של מערכת דרכי המרה או הלבלב. זה מבוצע בעיקר על ידי גסטרואנטרולוגים מיומנים ובעלי הכשרה מיוחדת. על אף שמדובר בצורת הדמיה, היא אבחנתית וטיפולית כאחד, ולרוב מסווגת עם ניתוחים ולא עם הדמיה. כולנגיוגרפיה ראשונית ( Primary cholangiography) (או פרי-ניתוחית): מתבצעת בחדר הניתוח במהלך התערבות ניקוז מרה. כולנגיוגרפיה משנית (Secondary cholangiography): נעשה לאחר התערבות ניקוז מרה. בשני המקרים נעשה שימוש בנוזלים פלואורסצנטים ליצירת ניגודים המאפשרים את האבחנה. הכולנגיוגרפיה החליפה במידה רבה את השיטה שהייתה בעבר של כולנגיוגרפיה תוך ורידית (IVC), שהיא צורה של כולנגיוגרפיה שהוצגה ב-1954. זהו הליך רדיולוגי (רנטגן) המשמש בעיקר, כדי להסתכל על דרכי המרה הגדולות יותר בתוך הכבד ודרכי המרה מחוץ לכבד. Magnetic resonance cholangiopancreatography (MRCP) היא טכניקת הדמיה רפואית. היא משתמש בהדמיית תהודה מגנטית כדי להמחיש את דרכי המרה והלבלב באופן לא פולשני. הליך זה יכול לשמש כדי לקבוע אם אבני מרה מונחות בכל אחת מהצינורות המקיפים את כיס המרה. מדיה וקבצים בנושא כולנגיוגרפיה בוויקישיתוף "Cholangiography | Gallbladder cancer | Cancer Research UK". www.cancerresearchuk.org. נבדק ב-2021-01-04.
רוסיה האירופית

רוסיה האירופית (ברוסית: Европейская Россия, европейская часть России) הוא חלקה האירופי של רוסיה, ממערב להרי אורל. רוסיה האירופית הוא חלקה המאוכלס ביותר של רוסיה, זאת על אף היותו רק 23% מכלל שטחה. רוסיה האירופית מכסה את הרוב המכריע של מזרח אירופה, ומשתרעת על פני כ-40% משטחה הכולל של אירופה, עם למעלה מ-15% מכלל אוכלוסייתה, מה שהופך את רוסיה למדינה הגדולה והמאוכלסת ביותר באירופה. מדיה וקבצים בנושא רוסיה האירופית בוויקישיתוף ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
16 Carriages

"16 Carriages" הוא שיר של הזמרת האמריקאית ביונסה מתוך אלבום האולפן השמיני שלה, Cowboy Carter; כסינגל מוביל של האלבום לצד "Texas Hold 'Em". השיר יצא לאור ב-11 בפברואר, על ידי חברות התקליטים פארקווד אנטרטיינמנט וקולומביה רקורדס. "16 Carriages" הוא בלדת קאנטרי על גיל ההתבגרות ועל מערכת היחסים ביו הורים לילדיהם. מבקרי מוזיקה שיבחו את השיר, את המוזיקליות שלו ועל השירה של ביונסה[דרוש מקור]. השיר הגיע עם צאתו למקום התשיעי במצעד שירי הקאנטרי של בילבורד[דרוש מקור]. ורייזון, חברת התקשורת האמריקאית, שחררה שני טיזרים קצרים לקראת הסופרבול LVIII. בפרסומת הראשונה ביונסה והשחקן והקומיקאי האמריקאי, טוני הייל, מוכרים יחדיו לימונדה קריצה לשמו של אלבום האולפן השישי של ביונסה, Lemonade. בטיזר שני נראה פסל של סוס כסף, קריצה לעטיפת אלבום האולפן השביעי של ביונסה, Renaissance. בחודש פברואר 2024, מהלך הסופרבול, פורסמה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G". בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה למירוץ לנשיאות ארצות הברית וטיסה לחלל. באותו יום, ביונסה הכריזה על אלבום האולפן השמיני שלה, Cowboy Carter שעתיד היה לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em". מידע על היצירה "16 Carriages" באתר מיוזיק בריינז מידע על הסינגל "16 Carriages" באתר מיוזיק בריינז סרטון השיר "16 Carriages" באתר יוטיוב Getahun, Hannah (February 10, 2024). "The Beyhive was right: Verizon's cryptic teasers led to a Beyoncé Super Bowl ad". Business Insider. Retrieved February 11, 2024. Roeloffs, Mary Whitfill (February 9, 2024). "Verizon Seemingly Confirms Beyoncé Starring In Super Bowl Ad—Here's What We Know". Forbes. Retrieved February 11, 2024. Dailey, Hannah (February 11, 2024). "Beyoncé Confirms New Music in Verizon Super Bowl 2024 Commercial: Watch". Billboard. Retrieved February 11, 2024. Gonzales, Erica (February 11, 2024). "Beyoncé Is Bound to Break the Internet Again With Her Super Bowl Commercial". Elle. Retrieved February 11, 2024. Denis, Kyle (February 11, 2024). "Beyoncé Drops 2 New Songs, Unveils 'Act II' Release Date: Here's When It Arrives". Billboard. Retrieved February 11, 2024. Chelosky, Daniella (February 11, 2024). "Beyoncé Surprise Drops New Songs "Texas Hold 'Em" & "16 Carriages" Following Super Bowl Commercial". Stereogum. Retrieved February 11, 2024. Denis, Kyle (February 11, 2024). "Beyoncé Drops 2 New Songs, Unveils Act II Release Date: Here's When It Arrives". Billboard. Retrieved February 12, 2024. Treisman, Rachel (February 11, 2024). "Beyoncé releases two new songs during the Super Bowl, teasing more to come". NPR. Retrieved February 12, 2024.
שיטת חבר מביא חבר

שיטת חבר מביא חבר היא אסטרטגיה שיווקית וגיוסית המעודדת אנשים להפנות חברים או מכרים למוצר, שירות, או מקום עבודה. דרך זו מנצלת את האמון הקיים בין אנשים המכירים זה את זה ופועלת ויכולה לתרום לגיוון והעשרה של המועמדים בתחומים שונים, החל מקמעונאות ועד להייטק. היא מספקת יתרונות גם לממליצים וגם לממלצים עליהם, ובכך מעמיקה את הקשרים בין הצדדים לטובת שגשוג הארגון או העסק. במגזר הקמעונאי, שיטת "חבר מביא חבר" פועלת על ידי הצעת הנחות, קופונים או תגמולים אחרים ללקוחות המזמינים חברים לקנות או להירשם לשירות. לדוגמה, רשת חנויות אופנה עשויה להציע הנחה של 10% לכל לקוח שמביא חבר המבצע רכישה. המודל הזה לא רק מגדיל את מספר הלקוחות, אלא גם מעמיק את הנאמנות של הלקוחות הקיימים, שכן הם מרגישים חלק מהמותג ומוערכים על ידיו. השימוש בשיטת "חבר מביא חבר" בצבא, במיוחד ביחידות הטכנולוגיה והסייבר, הוא לא רק נפוץ אלא גם מהווה את אחד האסטרטגיות המרכזיות לגיוס כוח אדם מוכשר ומיומן לתעשיית ההייטק הישראלית. חברות סטארט-אפ רבות, המהוות איים של קהילות מקצועיות, נבנות סביב בוגרי יחידות צבאיות מסוימות, ובכך ממחישות את הערך המוסף של הקשרים האישיים והמקצועיים שנרקמים במהלך השירות הצבאי. חטיבת הצנחנים יצאה בקמפיין חבר מביא חבר בשנת 2019 שהמטרה היא לייצר רף סינון נוסף דרך בוגרי החטיבה שמכירים באופן אישי את הדרישות והמטרות שלה. גם בסיירת מטכ"ל פועלים בשיטה הזו תוך ההנחה שאנשים איכותיים מסתובבים במעגל החברתי שלהם עם אנשים איכותיים אחרים. בתעשיית ההייטק, שיטת "חבר מביא חבר" משמשת כאחת האסטרטגיות המרכזיות והאפקטיביות ביותר לגיוס עובדים. המחקרים המתוארים במאמר מדגישים כיצד גיוס דרך המלצות של חברים ועמיתים נחשב לגישה יעילה במיוחד, עם יתרונות ברורים בעלות, אפקטיביות זמן, ואריכות תקופת ההשארות בארגון. בין יתרונותיה הבולטים של השיטה ישנו חיסכון משמעותי בעלות הגיוס בהשוואה למקורות אחרים, זאת בזכות תלות מופחתת בשירותי חברות גיוס והצורך בפרסום מודעות גיוס יקרות. יתר על כן, האפקטיביות של התהליך מתבטאת בכך שהזמן הדרוש לגיוס עובד נמוך משמעותית, מאחר שהממליצים מציעים מועמדים אשר הם מכירים אישית ואותם הם סבורים שישתלבו היטב בתרבות הארגונית. בנוסף, עובדים שהגיעו לארגון דרך המלצות של חברים נוטים להראות נאמנות ומחויבות גבוהה לעבודה, תוך שהם שוהים בחברה זמן רב יותר, מה שמחזק את הטענה כי זוהי אחת הדרכים המועדפות והיעילות ביותר לגיוס בסביבה ההייטקית. יבלונקו, יסמין (2019-05-09). "חבר מביא חבר: שיטת הגיוס האידיאלית או בעיה לטיפול?". Globes. נבדק ב-2024-03-26. חבר מביא חבר: שיטת הגיוס החדשה של הצנחנים, באתר mako, ‏2019-11-14 אילנאי, איתי (2022-12-16). "צבא העם? ליחידות המודיעין הנחשבות מגיעים בשיטת "חבר מביא חבר"". Ynet. נבדק ב-2024-03-26. יעקב, 13 טיפים לשיפור החבר מביא חבר בארגונכם, באתר פורטל HR, ‏2019-03-28
רוברט רובינסון (מושל דלאוור)

רוברט פייל רובינסון (באנגלית: Robert Pyle Robinson;‏ 28 במרץ 1869 – 4 במרץ 1939) היה בנקאי ופוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-57 בשנים 1925–1929. רוברט רובינסון נולד בווילמינגטון שבדלאוור, כבנם של רוברט ל. ופרנסס דלפליין רובינסון. ב-1905 הוא נשא לאישה את מרגרט פורקר, ולשניים נולדו שלושה ילדים. ב-1916 היה רובינסון לנשיא הבנק המרכזי הלאומי בווילמינגטון. הוא נחשף לראשונה לפוליטיקה כאשר עבד כמזכיר האישי של חבר בית הנבחרים של ארצות הברית מטעם דלאוור, ל. הייסלר בול בשנים 1902–1903. ב-1914 הוא ניסה להיבחר לתפקיד נציב הביטוח של דלאוור, ונוצח בהפרש של 98 קולות בלבד. ב-1924 נבחר רובינסון כמועמד של פשרה מטעם המפלגה הרפובליקנית למשרת מושל דלאוור, ובבחירות הכלליות ניצח את מועמד המפלגה הדמוקרטית, ג'וזף בנקרופט. הוא כיהן כמושל מ-20 בינואר 1925 ועד 15 בינואר 1929. במהלך תקופת כהונתו של רובינסון כמושל, הסוגיות המרכזיות שאיתם התמודדה אז ממשלת דלאוור היו קשורות לחינוך התיכוני ולסלילת הכבישים. עם העברת חוקי החינוך השנויים במחלוקת של 1919 ו-1921, נעשתה דלאוור מחויבת לתוכנית נמרצת לבניית בתי ספר. פייר ס. דו פונט הסכים ליזום את תחילת התהליך ודאג למימון משמעותי מכספיו האישיים. על כל פנים, מהלך זה לא הצליח ליצור תנופה, והאספה הכללית של דלאוור סירבה להטיל לשם כך מיסים נוספים. מס ההכנסה ומס התאגידים החדשים הספיקו כדי לממן את הכספים הנדרשים, אך היה חשש שלא הכול לוקחים חלק במאמץ הנדרש. כדי למצוא מוצא, מינה רובינסון את דו פונט לתפקיד נציב המס המדינתי. עד מהרה הכניס דו פונט חידושים בעבודת משרדו, הגדיל את ההכנסות ממס ההכנסה והבטיח את המשך תוכנית בניית בתי הספר. רובינסון גם תמך בארגון מועצת הרווחה המדינתית ובהכנסת חידושים במערכת הגמלאות עבור אימהות נזקקות. בהדרגה התברר שנדרשה רפורמה בשירותי הרווחה, והוגשה הצעת חוק להחלפת בתי המחסה המחוזיים במדינתיים. הצעת החוק לא עברה, אך פלורנס מ. האנבי, שהייתה האישה הראשונה שנבחרה לאספה הכללית של דלאוור, הגישה את הצעת החוק ל"חוות התקווה", שדאגה למימון לבית חולים לחולי שחפת. רובינסון גם מינה את האישה הראשונה בכל מדינות ארצות הברית שכיהנה כמזכירת המדינה, פאני הארינגטון. לאחר תום כהונתו כמושל, שב רובינסון לשמש כנשיא הבנק הלאומי המרכזי בווילמינגטון. אף על פי שהוא מעולם לא היה חקלאי, הוא נבחר ב-1922 כנשיא אגודת החקלאים המדינתית, וכגזבר של אגודת החקלאים הלאומית. רוברט רובינסון נפטר בווילמינגטון ב-4 במרץ 1939. הוא נטמן בבית הקברות וילמינגטון וברנדיויין שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 239-240. מדיה וקבצים בנושא רוברט רובינסון בוויקישיתוף רוברט רובינסון באתר אגודת המושלים הלאומית (באנגלית) רוברט רובינסון באתר The Political Graveyard (באנגלית) רוברט רובינסון, באתר "Find a Grave" (באנגלית)
שמואל שושנה

הרב שמואל שושנה (נפטר ח' בתמוז ה'תקפ"ג, 1823) היה פוסק הלכה ושד"ר, אב בית הדין ורבה של טבריה בראשית המאה התשע עשרה. נולד במרקש שבמרוקו, עלה לארץ ישראל סביב שנת ה'תקמ"ה. בשנת תק"ן יצא כשד"ר ללוב, שם הסכים לספר חיי אברהם. היה שד"ר בארצות צפון אפריקה. הוחזק כבקי בכל ענייני דת ודין. את ימי הקיץ נהג לבלות בפקיעין, ובזמן שהותו שם היו רבני עירו פונים אליו בדבר הלכה. נמנה עם ראשי ורבני הקהילה לצד הרב יצחק אבולעפיה, רבי אהרן אלחדיף, רבי יאודה נחמד, רבי רפאל ארזי הכהן. בשנת תק"ע יצא לשליחות נוספת למרוקו, וביקר בעיר תאזה, שם הסכים על פסק דין הנוגע לשררה של רבי יהושע בן גיגי בעיר. נקבר בטבריה בסמוך לים הכנרת, וספדו לו רבי דוד אמאדו ורבי שלמה חכים. בנו היה רבי יוסף שושנה, דיין בטבריה. מצאצאיו רבי זבולון שושנה. ספר שאלות ותשובות - בכתב יד. ספר דרושים - בכתב יד. ראו: בניהו, מאיר, ירושלים, ישראל Ms. NA 400 עמ' 35ב. ראו: טובת מראה דף צד עמוד א. תהלה לדוד אמאדו ח"ב דרוש יג להספד, דף סח ע"ג. ראו: כיסא שלמה דרוש ה. ראו מטה זבולון על התורה עמ' 13. ראו טוב רא"י סימן שסח.
צ'רלי הצ'ו-צ'ו (ספר)

צ'רלי הצ'ו-צ'ו: מהעולם של המגדל האפל (באנגלית: Charlie the Choo-Choo) הוא ספר ילדים בסוגת האימה שנכתב על ידי סטיבן קינג ופורסם תחת שם העט הבדוי בריל אוונס. הסיפור, אשר הוזכר לראשונה בספר השלישי בסדרת ספרי המגדל האפל של קינג, פורסם לראשונה כספר עצמאי ב-11 בנובמבר 2016 על ידי חברת ההוצאה לאור סיימון אנד שוסטר. הספר מכיל איורים מאת נד דמרון אשר יצר גם את האיורים בסדרת ספרי המגדל האפל. עלילת הסיפור מתמקדת בקטר קיטור אנתרופומורפי בשם צ'רלי ובבוב, אשר הינו נהג הקטר שנוהג בו. השניים נוהגים לבצע נסיעות קבועות בין סנט לואיס לטופקה. בהמשך הסיפור מר מרטין, נשיא חברת הרכבות, מחליט להחליף את צ'רלי המזדקן קטר דיזל חדש. בעקבות כך צ'רלי ננטש על מסילה צדדית ומתחיל להחליד. בוב מסרב לעבוד עם קטר הדיזל, ובעקבות כך הופך למנקה בחברת הרכבות. שנים מאוחר יותר, קטר הדיזל מפסיק לעבוד ביום מסוים בשל בעיות טכניות וכתוצאה מכך מר מרטין עלול להחליץ את רסיטל הפסנתר של בתו בטופקה. אף על פי כן, בוב, מגלה למר מרטין שלאורך השנים הוא תיחזק את צ'רלי בזמנו הפנוי, ושצ'רלי מסוגל להביא אותו לטופקה. צ'רלי מצליח להביא את מר מרטין ליעד בזמן. כהכרת תודה מר מרטין מעסיק את צ'רלי ובוב בהסעת ילדים בפארק שעשועים. הספר נחשף לראשונה בקומיק-קון, סן דייגו, שם חולקה מהדורה מוגבלת של 150 עותקים למשתתפים. השחקנית אליסון דייוויס השתתפה באירוע בו היא התחזתה לסופרת הבדיונית בריל אוונס. הספר מוצג בפרק הראשון של המיני-סדרה "סיפורה של ליסי" (2021) בהפקת Apple TV, אשר הינה עיבוד לרומן אחר של סטיבן קינג. Beryl Evans (22 בנובמבר 2016). Charlie the Choo-Choo : From the world of The Dark Tower. Simonandschuster.com. ISBN 9781534401235. נבדק ב-7 באוקטובר 2017. {{cite book}}: (עזרה) "'Charlie the Choo-Choo': 'The Dark Tower' fans seek Stephen King storybook that isn't real". Ew.com. 22 ביולי 2016. נבדק ב-7 באוקטובר 2017. {{cite web}}: (עזרה) "Lilja's". Liljas-library.com. נבדק ב-7 באוקטובר 2017. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'רלי הצ'ו-צ'ו (ספר)".
אל-עין (בעלבכ)

אל עין (בערבית: العين) הוא כפר לבנוני-שיעי בנפת בעלבק שבמחוז בעלבכ-הרמל. הכפר שוכן במדרון המערבי של הרכס המזרחי של הר הלבנון, בגובה ממוצע של 1,000 מטר מעל פני הים, בשכנות לכפר נבי עות'מאן (ער'), ליד הכביש הלבנוני A4 המוביל מבעלבכ צפונה לעבר סוריה, לעיר חומס. השם ניתן לכפר על שום ריבוי מעיינות המים שבו, שהחשוב שבהם הם: עין אל-חנש (ער'), ראס אל-מיי (ער'), עין חמוּרה (ער') ועין רמיא (ער'). בעבר, הכפר נקרא עין סולטאן (ער') על שמו של האמיר סולטאן בן מוסטפא אל-חרפושי (ער') שהיה שליט בעלבכ ומת בשנת 1255 לספירה. עלי סמית ביקר בכפר בשנת 1838 וציין שרוב תושביו מתואלים.   שטח הכפר הוא 8,780 דונם. בשנת 2014 התגוררו בכפר 6,663 תושבים, מהם: 6,394 (95.96%) מוסלמים (מהם: 3,871 שיעים, 2,522 סונים, 1 עלווי), 245 (3.68%) נוצרים (ממגוון זרמים ועדות), 24 (0.36%) לא מוגדרים. בתאריך 26 מרץ 2024 תקף צה"ל מטרה של חזבאללה ליד הכפר. המעיין בערבית: אל-עין; العين Robinson, E.; Smith, E., . Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3, Boston: Crocker & Brewster, 1841, עמ' 144 أسماء العائلات في بلدة العين، قضاء بعلبك، محافظة البقاع في لبنان, إعْرَفْ لبنان (באנגלית) היום ה-172 למלחמה | עדכונים בולטים, באתר N12, ‏26 במרץ 2024
Beyond the Invisible

"Beyond the Invisible" (בעברית: "מֵעֵבֶר לְבִלְתִּי נִרְאֶה") הוא שיר של הפרויקט המוזיקלי הגרמני אניגמה. הוא פורסם ב-21 באוקטובר 1996 כסינגל המוביל מתוך אלבום האולפן השלישי שלהם, Le Roi Est Mort, Vive Le Roi! (1996). את השיר הוציאו חברות התקליטים וירג'ין רקורדס ו-EMI רקורדס ברחבי העולם. גרסה מחודשת של "Beyond the Invisible" פורסמה בשנת 2011 על ידי הרכב הדאנס הגרמני סקוטר. ב-"Beyond the Invisible", זמרת הפופ הגרמנייה סנדרה קרצו שוב מבצעת את שירת הפתיחה, בעוד המפיק המוזיקלי הרומני-גרמני מיכאל קרצו אחראי על שאר הבתים. הרצועה כוללת גם דגימות מתוך "Sajāja Bramaņi", ומזמור גרגוריאני (ישעיהו 64:9–11) מתוך "Gregoriani Cantus" מאת פייר קאלין. רוב הרצועות ב-Le Roi Est Mort, Vive Le Roi! כוללות גם מזמורים גרגוריאניים וגם מזמורים שבטיים, המזכירים את האלבום הראשון והשני של אניגמה, MCMXC a.D. (1990) ו-The Cross of Changes (1993). רצועות מספר ארבע וחמש של הסינגל מכילות גם את "Light of Your Smile", שאינו באלבום, Le Roi Est Mort, Vive Le Roi!. לארי פליק מבילבורד תיאר את השיר בתור ”גיחה מרגיעה לארץ המזמורים הגרגוריאניים ומנגינות העידן החדש המהפנטות”. הוא הוסיף, ”הרצועה מבוססת בעיקר על מנגינת אלקטרו-פאנק ברורה עם קטעים שקטים, זורמים ועדינים – בשילוב של גיטרות. מדובר בהתאמה יפה למגוון פורמטים של רדיו; הרצועה הזו תישמע טוב במיוחד ממש ברדיו הפופ הקצבי המפואר לצד שיריו של רוברט מיילס”. מבקר מטעם מיוזיק ויק דירג אותו בארבעה מתוך חמישה כוכבים בסך הכול, וכתב, ”מזמורים אתניים היפנוטיים (הפעם על בסיס שיר לטבי), מנגינה סופר קליטה וקצת אופרה מסתכמים בוודאות נוספת – הרס עולמי מהפנט”. במגזין ציינו גם כי ”מיכאל קרצו בקול משובח בסינגל חזק שיש בו נגיעות של פינק פלויד. מדובר בסאונד שונה מאוד שיוביל להערצה מחודשת כמו גם להשמעות רבות ברדיו”. הווידאו קליפ הנלווה לשיר בוים על ידי ג'וליאן טמפל וכולל שני רקדני קרח מחליקים ביער. הוא צולם ביער סברנקי, מרלבורו שנמצא בממלכה המאוחדת. משטח ההחלקה על הקרח נבנה במיוחד עבור הקליפ ולקח יותר משבוע להקפיא אותו. סיימון סקוטלנד, המפיק שלו, השתמש לאחר מכן בשם "Beyond the Invisible" כשם לחברת הקולנוע והבידור הביתית שלו. מידע על הסינגל "Beyond the Invisible" באתר מיוזיק בריינז מידע על היצירה "Beyond the Invisible" באתר Discogs סרטון השיר "Beyond the Invisible" באתר יוטיוב Beyond The Invisible., 2001-01-01, נבדק ב-2024-03-26 Scooter - Beyond The Invisible (Official Video HD), נבדק ב-2024-03-26 Enigma – Beyond the Invisible, נבדק ב-2024-03-26 Sajāja Bramaņi, נבדק ב-2024-03-26 Gregoriani Cantus, נבדק ב-2024-03-26 Release group “MCMXC a.D.” by Enigma - MusicBrainz, musicbrainz.org Release group “The Cross of Changes” by Enigma - MusicBrainz, musicbrainz.org Flick, Larry (19 October 1996). "Reviews & Previews: Singles" (PDF). Billboard. p. 62. Retrieved 3 December 2022. "Reviews: Singles" Enigma - Beyond The Invisible (Official Video), נבדק ב-2024-03-26